open-index/open-wikipedia-markdown huggingface dataset:
অ্যান্থনি ভন লিউয়েনহুক

থাম্ব|ডান|অ্যান্থনি ভন লিউয়েনহুক
**অ্যান্থনি ভন লিউয়েনহুক** () (অক্টোবর ২৪, ১৬৩২ - আগস্ট ৩০, ১৭২৩) একজন ওলন্দাজ বিজ্ঞানী। তিনি ছিলেন হল্যান্ডের ডেলফট শহরের একজন কাপড় ব্যবসায়ী। তিনি প্রথম অণুবীক্ষণযন্ত্র তৈরি করেন এবং ব্যাক্টেরিয়া, স্নায়ুকোষ, হাইড্রা, ভলভক্স ইত্যাদির অত্যন্ত সঠিক বর্ণনা দেন। তিনি প্রথম অণুজীব আবিষ্কার করেন বলে তাকে **অণুজীববিজ্ঞানের** জনক বলা ।
লিউয়েনহুকের উল্লেখযোগ্য কিছু অবদান-
# তিনি ১৬৮০ সালে অণুজীবের অবাতবৃদ্ধি আবিষ্কার করেন।
# তিনি প্রমাণ করেন পতংগের চক্ষু সরল নয়-পুঞ্জাক্ষি অর্থাৎ অনেকগুলো ক্ষুদ্র চক্ষুর মিলন।
# শিরা ও ধমনীর সংযোগস্থলে রক্তজালক বর্তমান।
# রক্তের মধ্যে রক্তরসসহ বিভিন্ন কণিকা বিদ্যমান।
# মাছ, উভচর প্রাণী এবং মানুষের লোহিত রক্ত কণিকার মধ্যে উল্লেখযোগ্য পার্থক্য বর্তমান রয়েছে।
# ঈস্ট, রটিফার, মাংসপেশি, স্নায়ুকোষ, প্রোটোজোয়া, শুক্রাণু প্রভৃতির বিশদ বিবরণ পেশ করেন।

বিজ্ঞানী অ্যান্থনি ফিলিপ ভন লিউয়েন হুককে গবেষণা কর্মে উৎসাহ প্রদান ও আবিষ্কারের সম্মান স্বরূপ রাশিয়ার সম্রাট পিটার দি গ্রেট ও ইংল্যান্ডের রাণী এলিজাবেথ তার গৃহে এসে অণুবীক্ষণ যন্ত্রের সাহায্যে ব্যাক্টেরিয়া প্রত্যক্ষ করেন।
তিনি মৃত্যুর পূর্ব পর্যন্ত (২০০-৪০০ গুণ) বিবর্ধন ক্ষমতা সম্পন্ন প্রায় ২৫০টি অণুবীক্ষণ যন্ত্র তৈরি করেছিলেন। আতশ কাঁচে কাপড়ের সুতা পরীক্ষা করা ছিল তার অন্যতম পেশা।

## তথ্যসূত্র

বিষয়শ্রেণী:ওলন্দাজ জীববিজ্ঞানী
বিষয়শ্রেণী:১৬৩২-এ জন্ম
বিষয়শ্রেণী:১৭২৩-এ মৃত্যু
বিষয়শ্রেণী:রয়েল সোসাইটির সভ্য
বিষয়শ্রেণী:ওলন্দাজ বৈজ্ঞানিক যন্ত্র নির্মাতা
এন্টোনি বিভোর

**স্যার এন্টোনি জেমস বিভোর** (Sir Antony James Beevor) (জন্ম ডিসেম্বর ১৪, ১৯৪৬) একজন ইংরেজ সামরিক ঐতিহাসিক। বিভোর কেনসিংটনে জন্মগ্রহণ করেন।   

দুটি স্বতন্ত্র বিদ্যালয়ে অধ্যয়ন ছাড়াও তিনি ওয়রচেস্টারশ্যরে "অ্যাবারলি হল স্কুল"-এ পড়েন। তারপর হ্যাম্পশ্যর-এর উইনচেসটার কলেজে পড়াশোনা শেষে তিনি রয়েল "মিলিটারি একাডেমি স্যান্ডহার্স্ট"-এ অধ্যয়ন করেন। এখানে তিনি সামরিক ঐতিহাসিক জন কীগ্যান এর অধীনে পড়াশোনা করেন। ১৯৬৭ সালের ২৮ জুলাই তিনি ১১তম হুসার-এ কমিশনপ্রাপ্ত হন। বিভোর ইংল্যান্ড ও জার্মানিতে চাকরি করেন এবং ২৮ জানুয়ারি ১৯৬৯ খ্রি. তারিখে লেফটেন্যান্ট পদে পদোন্নতি লাভ করেন। ১৯৭০ খ্রিস্টাব্দের ৫ অগাস্ট তারিখে তিনি তাঁর কমিশন থেকে পদত্যাগ করেন।

সাম্প্রতিককালে দ্বিতীয় বিশ্বযুদ্ধ বিষয়ক দুটি বই লিখে তিনি খ্যাতি লাভ করেছেন। স্তালিনগ্রাদের যুদ্ধ নিয়ে রচিত প্রথম বইটি বেশ কয়েকটি সাহিত্য পুরস্কার জয় করে। দ্বিতীয় বইটি রুশ সেনাবাহিনীর বার্লিন বিজয়ের বিবরণ।

এ দুটি বই ছাড়াও তিনি অন্যান্য ইতিহাসকর্ম ও উপন্যাস লিখেছেন।

## আরোও দেখুন

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:ইংরেজ ঔপন্যাসিক
বিষয়শ্রেণী:ইংরেজ ইতিহাসবিদ
বিষয়শ্রেণী:২০শ শতাব্দীর ব্রিটিশ ঔপন্যাসিক
বিষয়শ্রেণী:২১শ শতাব্দীর ব্রিটিশ লেখক
বিষয়শ্রেণী:২০শ শতাব্দীর ব্রিটিশ ইতিহাসবিদ
বিষয়শ্রেণী:২১শ শতাব্দীর ব্রিটিশ ইতিহাসবিদ
বিষয়শ্রেণী:ব্রিটিশ সামরিক ইতিহাসবিদ
বিষয়শ্রেণী:দ্বিতীয় বিশ্বযুদ্ধের ইতিহাসবিদ
বিষয়শ্রেণী:নাইটস ব্যাচেলর
বিষয়শ্রেণী:জীবিত ব্যক্তি
বিষয়শ্রেণী:উইনচেস্টার কলেজে শিক্ষিত ব্যক্তি
বিষয়শ্রেণী:কিংস কলেজ লন্ডনের সভ্য
বিষয়শ্রেণী:বার্কবেক, লন্ডন বিশ্ববিদ্যালয়ের শিক্ষায়তনিক
বিষয়শ্রেণী:২০শ শতাব্দীর ইংরেজ ইতিহাসবিদ
বিষয়শ্রেণী:২০শ শতাব্দীর ইংরেজ ঔপন্যাসিক
বিষয়শ্রেণী:২০শ শতাব্দীর ব্রিটিশ সেনা কর্মকর্তা
বিষয়শ্রেণী:২১শ শতাব্দীর ইংরেজ ইতিহাসবিদ
বিষয়শ্রেণী:২১শ শতাব্দীর ইংরেজ লেখক
আনোয়ার পারভেজ

**আনোয়ার পারভেজ** (মৃত্যু ১৭ জুন, ২০০৬) একজন বাংলাদেশী শীর্ষস্থানীয় সুরকার, সঙ্গীত পরিচালক, সঙ্গীতজ্ঞ ও শব্দসৈনিক৷ ২০০৬ খ্রিষ্টাব্দের ১৭ জুন তিনি মৃত্যুবরণ করেন৷ বিবিসির জরিপে যে ২০টি বাংলা গান সর্বকালের সর্বশ্রেষ্ঠ বলে স্বীকৃতি পেয়েছে, সেগুলোর মধ্যে তার সুরকৃত তিনটি গান রয়েছে৷ এই তিনটি গান হলো “জয় বাংলা বাংলার জয়”, “একবার যেতে দে না” এবং “একতারা তুই দেশের কথা”৷ তার সুরারোপিত ‘জয় বাংলা বাংলার জয়’ গানটি বাংলাদেশের মুক্তিযুদ্ধকালে স্বাধীন বাংলা বেতার কেন্দ্র থেকে প্রচারিত বিভিন্ন দেশাত্মবোধক গানের মধ্যে অনেক জনপ্রিয় ছিল৷ সঙ্গীতে অবদানের জন্য বাংলাদেশ সরকার তাকে ২০০৭ সালে মরণোত্তর একুশে পদকে ভূষিত করে৷

## কর্মজীবন
ষাটের দশকের গোড়ায় তিনি পেশাদার সঙ্গীত জীবন শুরু করেন চট্টগ্রাম বেতারে সুরকার পদে যোগ দিয়ে৷ পরে ঢাকায় এসে বিভিন্ন মাধ্যমে সঙ্গীত পরিচালনা করেন৷ বাংলাদেশের স্বাধীনতা যুদ্ধ চলাকালীন তিনি স্বাধীন বাংলা বেতার কেন্দ্র থেকে “জয় বাংলা বাংলার জয়” গানের সুর করেন৷ এছাড়া তার সুরকৃত শাহনাজ রহমতুল্লাহর কণ্ঠে “একতারা তুই দেশের কথা” ও “একবার যেতে দে না আমার” গান দুটি জনপ্রিয়তা লাভ করে৷ স্বাধীনতার পরই বাংলাদেশের একটি অন্যতম ব্যবসাসফল ছবি *[[রংবাজ (১৯৭৩-এর চলচ্চিত্র)|রংবাজ]]*-এর সুরকারও ছিলেন তিনি৷ সে সময় “সে যে কেন এলো না কিছু ভালো লাগে না” বা “এই পথে পথে, আমি একা চলি” — এ গানগুলো জনপ্রিয়তা লাভ করে৷ এছাড়া *[[দি রেইন]]* (১৯৭৬) চলচ্চিত্রে সুর করেও তিনি সমালোচকদের দৃষ্টি কেড়েছিলেন৷ সঙ্গীত জীবনের ৪০ বছরে দুই হাজারেরও বেশি গানে সুর দিয়েছেন৷

## ব্যক্তিগত জীবন
আনোয়ার পারভেজ জেসমিন পারভেজের সাথে বিবাহবন্ধনে আবদ্ধ হন৷ তার বোন শাহনাজ রহমতুল্লাহ দেশের একজন খ্যাতিমান গায়িকা এবং তার ভাই জাফর ইকবাল ছিলেন একজন চলচ্চিত্র অভিনেতা৷

## মৃত্যু
দীর্ঘদিন ধরেই তিনি প্রস্টেট ক্যান্সারে ভুগছিলেন৷ ২০০৫ সালে তা তার হার্ট অবধি ছড়িয়ে পড়েছিল৷ ভীষণ অসুস্থ অবস্থায় তাকে ঢাকার জাতীয় হার্ট ফাউন্ডেশনে নেয়ার পর পরই কোমায় চলে যান তিনি এবং ২০০৬ সালে ১৭ জুন মধ্যরাতে ডাক্তাররা তাকে মৃত ঘোষণা করেন৷ তাকে ঢাকার আজিমপুর কবরস্থানে দাফন করা হয়৷

## সুরারোপিত চলচ্চিত্র

* বিজলী (১৯৬৯)
* বিন্দু থেকে বৃত্ত (১৯৭০)
* জয় বাংলা (১৯৭১)
* ছন্দ হারিয়ে গেল (১৯৭২)
* রংবাজ (১৯৭৩)
* বন্দিনী (১৯৭৬)
* দি রেইন (১৯৭৬)
* মাটির মায়া (১৯৭৬)
* অভিযান (১৯৮৪)
* রাজিয়া সুলতানা (১৯৮৪)
* ঢাকা ৮৬ (১৯৮৬)
* জবরদস্ত (১৯৮৮)
* জীনের বাদশা (১৯৮৯)
* ছুটির ফাঁদে (১৯৯০)
* মৌমাছি (১৯৯৬)
* সাবাশ বাঙ্গালী (১৯৯৮)
* বউ শাশুড়ীর যুদ্ধ (২০০৩)
* মধু মালতী
* সোনার হরিণ
* তালাক
* সকাল সন্ধ্যা

## সম্মাননা
* সঙ্গীতে অবদানের জন্য মরণোত্তর একুশে পদক (২০০৭)
* বাংলাদেশ ফেডারেশন অব ফিল্ম সোসাইটি থেকে আজীবন সম্মাননা (২০০৬)

## তথ্যসূত্র

## বহিঃসংযোগ
* 

বিষয়শ্রেণী:২০০৬-এ মৃত্যু
বিষয়শ্রেণী:বাংলাদেশী সুরকার
বিষয়শ্রেণী:বাংলাদেশী সঙ্গীত পরিচালক
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:১৯৪৪-এ জন্ম
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:২০শ শতাব্দীর পুরুষ সঙ্গীতজ্ঞ
শুক্র

**শুক্র** মানে হতে পারে:
* শুক্র (দেবতা), দৈত্যগুরু শুক্রাচার্য
* শুক্রবার
* শুক্র গ্রহ
* শুক্র, বীর্য (semen) যার মধ্যে শুক্রাণু (sperm) থাকে।
সিয়াক্সেরিস

**সিয়াক্সেরিস** (Cyaxares) মিডিয়ার রাজা ছিলেন যিনি ৬২৫ খৃস্টপূর্বাব্দ থেকে ৫৮৫ খৃস্টপূর্বাব্দ পর্যন্ত শাসন করেন। মিডিয়া জায়গাটি বর্তমান ইরানের উত্তর-পশ্চিমাংশকে নির্দেশ করে।

* **জন্ম:** সুস্পষ্ট জানা যায়নি
* **মৃত্যু:** ৫৮৫ খৃস্টপূর্বাব্দ

## জীবন ও কর্ম
পঞ্চম শতাব্দীর বিখ্যাত ইতিহাসবেত্তা হিরোডোটাসের (Herodotus) মতে সিয়াক্সেরিস অ্যাসিরীয়দের সাথে পুরাতন যুদ্ধ আবার নতুন করে শুরু করেন। মূলত অ্যাসিরীয়দের সাথে যুদ্ধে তার বাবা ফ্রাওর্টিস (Phraortes) নৃশংসভাবে নিহত হওয়ার পরই তিনি এ যুদ্ধ শুরু করেন। প্রথমদিকে সফলতা পেলেও নিনেভে (Nineveh) দখল করার সময় তিনি স্কিথিয়ানদের (Scythian) এক বিশাল বাহিনী দ্বারা আক্রান্ত এবং পরাজিত হন। সে সময় স্কিথিয়ানরা মিডিয়া শাসন করত এবং সিয়াক্সেরিসের হাতে তাদের প্রধাণ নেতা নিহত হবার পূর্ব পর্যন্ত মিডিয়ার শাসনভার তাদের হাতেই ছিল। সিয়াক্স্যারিস এক রাজকীয় ভোজসভায় তাদের প্রধাণ নেতাকে হত্যা করেন। তারপরই তিনি মিডিয়ার শাসনভার পান।

হিরোডোটাসের মতে সিয়াক্সেরিস প্রাচীন ইরানি গোত্রগুলোকে একত্রিত করেন এবং মিডিয়ান সেনা বাহিনীকে পুনর্গঠিত করেন। তিনি সেনা বাহিনীকে বিভিন্ন দলে বিভক্ত করেন; যেমন: বর্শাধারী (Spearmen), কর্মচারী (Bowmen), অশ্বারোহী (Cavalry)। এছাড়াও তিনি সেনাদলকে উপযুক্ত পোশাক এবং অস্ত্রের মাধ্যমে সমৃদ্ধ করে তোলেন।

পরবর্তীতে ৬১২ খৃস্টপূর্বাব্দে সিয়াক্সেরিস আবারো অ্যাসিরীয়দের বিরুদ্ধে যুদ্ধ ঘোষণা করেন। তার নেতৃত্বে মিডিয়ানরা ঐ সালেই নিনেভে দখল করে এবং শহরটিকে বিধ্বস্ত করে দেয়। ৬১৪ খৃস্টপূর্বাব্দে তরা অশুর (Ashur - অ্যাসিরীয়দের প্রধাণ ধর্মীয় রাজধানী) দখল করে নেয়। প্রায় একই সময় তারা মান্নাই (Mannai - বর্তমান উত্তর পশ্চিম ইরানের একটি অংশ) অধিকার করে নেয়।

৬০৯ খৃস্টপূর্বাব্দে উরারটু (Urartu) রাজ্যটি মিডিয়ানদের অধিকারে আসে। উরারটু কৃষ্ণ সাগরের দঃ পূঃ প্রান্তে এবং কাস্পিয়ান সাগরের দঃ পঃ দিকে অবস্থিত একটি স্বাধীন রাষ্ট্র ছিল। বর্তমানে এটি আর্মেনিয়া, তুরস্ক এবং ইরাকের মাঝে ভাগাভাগি হয়ে আছে।

মেসোপটেমিয়ার উত্তরাংশ থেকে ৬১২ থেকে ৬০৯ খৃস্টপূর্বাব্দের মধ্যেই অ্যাসিরীয়দের সম্পূর্ণ পতন ঘটে। তাদের পতন ত্বরান্বিত করতে মিডিয়ান সেনা বাহিনী সক্রিয়ভাবে অংশগ্রহণ করে। এর ফলে পূবর্তন অ্যাসিরীয়ার ভূখণ্ড ব্যাবিলনিয়া এবং মিডিয়ার মধ্যে ভাগাভাগি হয়ে যায়। মিডিয়ার ভাগে পড়ে হারান নগরীসহ অ্যাসিরীয়ার মূল ভূখণ্ড।

এভাবে মিডিয়ান সাম্রাজ্য একমাত্র সিয়াক্সেরিসের নেতৃত্বে প্রভূত সাম্রাজ্যের অধিকারী হয়। ফলশ্রুতিতে সীমান্তরেখা নিয়ে কিছু সংঘর্ষের সূত্রপাত ঘটে। যেমন ৫৯০ থেকে ৫৮৫ খৃস্টপূর্বাব্দ পর্যন্ত বর্তমান তুরস্কের অন্তর্গত আনাতোলিয়া নামক স্থানে মিডিয়া এবং লিডিয়ার মধ্যে যুদ্ধ চলে। দুই পক্ষই যখন **হ্যালিস নদীকে** (বর্তমান নাম - কিজিল ইরম্যাক) তাদের সাধারণ সীমান্তরেখা হিসেবে মেনে নেয়। এই নদীটি তুরস্কের কেন্দ্র বরাবর প্রবাহিত হয়ে চলেছে এবং ৭১৫ মাইল দীর্ঘ গতিপথ সৃষ্টি করেছে। এই সমঝোতার অব্যবহিত পরেই সিয়াক্সেরিসের মৃত্যু হয়।

## তথ্যসূত্র

## প্রাসঙ্গিক নিবন্ধসমূহ
### স্থান
* ইরান
* মিডিয়া
* লিডিয়া
* অ্যাসিরীয়া
* মেসোপটেমিয়া
* উরারটু
* হারান
* অশুর
* নিনেভে
### ব্যক্তি
* ফ্রাওর্টিস
* হিরোডোটাস
### জাতি
* অ্যাসিরীয়ান
* মিডিয়ান
* স্কিথিয়ান

বিষয়শ্রেণী:দিগ্বিজয়ী রাজা
বিষয়শ্রেণী:মিডিয়ার রাজা
জ্যোতিঃপদার্থবিজ্ঞান

right|thumb|280px|NGC 4414, কোমা বেরেনিসেস নক্ষত্রপুঞ্জের একটি সর্পিল গ্যালাক্সি। এটি প্রায় ৫৬০০০ আলোকবর্ষ চওড়া এবং পৃথিবী হতে প্রায় ৬০ মিলিয়ন আলোকবর্ষ দূরে অবস্থিত।
জ্যোতির্বিজ্ঞানের যে শাখায় নভোমন্ডলে অবস্থিত বস্তুসমূহ; যথা সূর্য, নক্ষত্র, গ্রহ, উপগ্রহ, উল্কা, নীহারিকা ইত্যাদির ভৌত এবং রাসায়নিক গুণাবলি তথা ঔজ্জ্বল্য, আকার, ভর, ঘনত্ব, তাপমাত্রা, রাসায়নিক গঠন, তাদের উৎপত্তি, বিবর্তন ইত্যাদি নিয়ে আলোচনা করা হয় তাকে **জ্যোতিঃপদার্থবিজ্ঞান** (Astrophysics) বা **নভোপদার্থবিজ্ঞান** নামে অভিহিত করা হয়। এটি পুরোপুরিই একটি পর্যবেক্ষণমূলক বিজ্ঞান। জ্যোতিঃপদার্থবিজ্ঞান চর্চার মাধ্যমে নক্ষত্রসহ অন্যান্য সকল জ্যোতিষ্কের জন্ম, জীবনচক্র, মৃত্যু, বিবর্তন এবং অভ্যন্তরীন গঠন সম্পর্কে তথ্য জানা যায় এবং এর চূড়ান্ত উদ্দেশ্য।

বিষয়শ্রেণী:জ্যোতির্বিজ্ঞান
বিষয়শ্রেণী:জ্যোতিঃপদার্থবিজ্ঞান
বিষয়শ্রেণী:জ্যোতির্বিজ্ঞানের উপশাখা
লিলিয়ান থুরাম

**লিলিয়ান থুরাম** একজন ফরাসি ফুটবল তারকা। ১৯৯৮ সালে ফ্রান্সের বিশ্বকাপজয়ী দলে তিনি অমূল্য ভূমিকা পালন করেন।

## প্রাথমিক জীবন
লিলিয়াম থুরাম জন্মগ্রহণ করেন ১৯৭২ সালে গুয়াডেলুপে। ছোটবেলায় পরিবারসহ ফ্রান্সে চলে আসেন। সেখানেই ফুটবলের প্রতি আগ্রহ গড়ে ওঠে এবং কিশোর বয়সে তিনি ফুটবল প্রশিক্ষণ শুরু করেন।

## ক্লাব ক্যারিয়ার
থুরাম তার পেশাদার ক্যারিয়ার শুরু করেন মোনাকোতে। পরে তিনি পারমা, জুভেন্টাস এবং বার্সেলোনায় খেলেছেন। রক্ষণভাগে শক্তিশালী, চতুর ও নির্ভরযোগ্য খেলোয়াড় হিসেবে তিনি পরিচিত ছিলেন।

## আন্তর্জাতিক ক্যারিয়ার
ফ্রান্স জাতীয় দলের হয়ে থুরাম ১৯৯৮ সালের বিশ্বকাপ ও ২০০০ সালের ইউরো জয় করেন। তিনি ফ্রান্সের হয়ে সবচেয়ে বেশি ম্যাচ খেলা ফুটবলারদের একজন এবং ২০০৮ সালে আন্তর্জাতিক ফুটবল থেকে অবসর নেন।

## তথ্যসূত্র

বিষয়শ্রেণী:১৯৭২-এ জন্ম
বিষয়শ্রেণী:ফ্রান্সের পুরুষ আন্তর্জাতিক ফুটবলার
বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:পারমা কালচো ১৯১৩-এর খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:মোনাকো ফুটবল ক্লাবের খেলোয়াড়
বিষয়শ্রেণী:কৃষ্ণাঙ্গ ফরাসি ক্রীড়াবিদ
বিষয়শ্রেণী:জীবিত ব্যক্তি
বিষয়শ্রেণী:ইয়ুভেন্তুস ফুটবল ক্লাবের খেলোয়াড়
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:উয়েফা ইউরো ১৯৯৬ খেলোয়াড়
বিষয়শ্রেণী:১৯৯৮ ফিফা বিশ্বকাপের খেলোয়াড়
বিষয়শ্রেণী:উয়েফা ইউরো ২০০০ খেলোয়াড়
বিষয়শ্রেণী:২০০২ ফিফা বিশ্বকাপের খেলোয়াড়
বিষয়শ্রেণী:২০০৩ ফিফা কনফেডারেশন্স কাপের খেলোয়াড়
বিষয়শ্রেণী:উয়েফা ইউরো ২০০৪ খেলোয়াড়
বিষয়শ্রেণী:২০০৬ ফিফা বিশ্বকাপের খেলোয়াড়
বিষয়শ্রেণী:উয়েফা ইউরো ২০০৮ খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:ফিফা কনফেডারেশন্স কাপ বিজয়ী খেলোয়াড়
বিষয়শ্রেণী:ফিফা ১০০
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:মোনাকোয় ফরাসি প্রবাসী ক্রীড়াবিদ
বিষয়শ্রেণী:ইতালিতে ফরাসি প্রবাসী ক্রীড়াবিদ
বিষয়শ্রেণী:স্পেনে ফরাসি প্রবাসী ক্রীড়াবিদ
বিষয়শ্রেণী:মোনাকোয় প্রবাসী ফুটবলার
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:উয়েফা ইউরোপা লিগ বিজয়ী খেলোয়াড়
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:লেজিওঁ দনরের নাইট
বিষয়শ্রেণী:২০শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফরাসি পুরুষ ফুটবলার
বিষয়শ্রেণী:ফরাসি এলজিবিটিকিউ অধিকারকর্মী
থিয়েরি অঁরি

থাম্ব|থিয়েরি অঁরি ইংল্যান্ডে ফেরার পরে আর্সেনালের ভক্তদের সাধুবাদ জানাচ্ছেন।
**থিয়েরি দানিয়েল অঁরি** (; জন্ম: ১৭ আগস্ট ১৯৭৭) হলেন একজন ফরাসি ফুটবল কোচ ও সাবেক খেলোয়াড়। তিনি বেলজিয়াম জাতীয় ফুটবল দলের সহকারী কোচের দায়িত্ব পালন করছেন। খেলোয়াড়ী জীবনে তিনি মোনাকো, জুভেন্টাস, বার্সেলোনা, নিউ ইয়র্ক রেড বুলস ও আর্সেনালে খেলেছেন। আন্তর্জাতিক পর্যায়ে তিনি ফ্রান্স জাতীয় দলের হয়ে খেলেছেন এবং তার দেশের দ্বিতীয় সর্বোচ্চ গোলদাতা। গোল প্রদানে তার অসামান্য দক্ষতার কারণে তিনি বর্তমান যুগের শ্রেষ্ঠ ফরোয়ার্ডদের অন্যতম হিসেবে বিবেচিত হয়ে থাকেন। তিনি এখন ফ্রান্সের দ্বিতীয় সর্বোচ্চ গোলদাতা।

## তথ্যসূত্র

## বহিঃসংযোগ

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আর্সেনাল ফুটবল ক্লাবের খেলোয়াড়
বিষয়শ্রেণী:ইয়ুভেন্তুস ফুটবল ক্লাবের খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:ফিফা কনফেডারেশন্স কাপ বিজয়ী খেলোয়াড়
বিষয়শ্রেণী:ফিফা সেঞ্চুরি ক্লাব
বিষয়শ্রেণী:ফিফা ১০০
বিষয়শ্রেণী:ফরাসি পুরুষ ফুটবলার
বিষয়শ্রেণী:ফ্রান্সের পুরুষ আন্তর্জাতিক ফুটবলার
বিষয়শ্রেণী:ফ্রান্সের অনূর্ধ্ব-১৯ আন্তর্জাতিক ফুটবলার
বিষয়শ্রেণী:ফ্রান্সের যুব আন্তর্জাতিক ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ইংল্যান্ডে ফরাসি প্রবাসী
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:ইতালিতে ফরাসি প্রবাসী
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:স্পেনে ফরাসি প্রবাসী
বিষয়শ্রেণী:লা লিগার খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:১৯৯৮ ফিফা বিশ্বকাপের খেলোয়াড়
বিষয়শ্রেণী:২০০০ উয়েফা ইউরোর খেলোয়াড়
বিষয়শ্রেণী:২০০২ ফিফা বিশ্বকাপের খেলোয়াড়
বিষয়শ্রেণী:২০০৩ ফিফা কনফেডারেশন্স কাপের খেলোয়াড়
বিষয়শ্রেণী:২০০৪ উয়েফা ইউরোর খেলোয়াড়
বিষয়শ্রেণী:২০০৬ ফিফা বিশ্বকাপের খেলোয়াড়
বিষয়শ্রেণী:২০০৮ উয়েফা ইউরোর খেলোয়াড়
বিষয়শ্রেণী:২০১০ ফিফা বিশ্বকাপের খেলোয়াড়
বিষয়শ্রেণী:লিগ ১-এর ম্যানেজার
বিষয়শ্রেণী:ফেরনঁ সাস্ত্রে জাতীয় প্রযুক্তি কেন্দ্রের খেলোয়াড়
বিষয়শ্রেণী:মোনাকো ফুটবল ক্লাবের খেলোয়াড়
বিষয়শ্রেণী:এঁতঁত স্পোর্তিভ ভিরি-শাতিলোঁর খেলোয়াড়
বিষয়শ্রেণী:ইউনিসেফের শুভেচ্ছাদূত
বিষয়শ্রেণী:মেজর লিগ সকারের খেলোয়াড়
বিষয়শ্রেণী:মার্কিন যুক্তরাষ্ট্রে প্রবাসী ফুটবলার
বিষয়শ্রেণী:কৃষ্ণাঙ্গ ফরাসি ক্রীড়াবিদ
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:উয়েফা ইউরো ২০০০ খেলোয়াড়
বিষয়শ্রেণী:উয়েফা ইউরো ২০০৪ খেলোয়াড়
বিষয়শ্রেণী:উয়েফা ইউরো ২০০৮ খেলোয়াড়
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:মোনাকোয় ফরাসি প্রবাসী ক্রীড়াবিদ
বিষয়শ্রেণী:ইতালিতে ফরাসি প্রবাসী ক্রীড়াবিদ
বিষয়শ্রেণী:ইংল্যান্ডে ফরাসি প্রবাসী ক্রীড়াবিদ
বিষয়শ্রেণী:স্পেনে ফরাসি প্রবাসী ক্রীড়াবিদ
বিষয়শ্রেণী:মোনাকোয় প্রবাসী ফুটবলার
বিষয়শ্রেণী:ফরাসি ফুটবল ম্যানেজার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:নিউ ইয়র্ক রেড বুলসের খেলোয়াড়
বিষয়শ্রেণী:লেজিওঁ দনরের নাইট
বিষয়শ্রেণী:২০শ শতাব্দীর ফরাসি পুরুষ ক্রীড়াবিদ
এস্তেবান কাম্বিয়াসো

থাম্ব|ডান|এস্তেবান কাম্বিয়াসো
**এস্তেবান কাম্বিয়াসো** (; জন্ম: ১৮ই আগস্ট ১৯৮০) একজন সাবেক আর্জেন্টিনীয় ফুটবল খেলোয়াড়। তিনি মধ্যমাঠে খেলতেন। ২০০৬ সালে জার্মানিতে অনুষ্ঠিত ফিফা বিশ্বকাপে তিনি আর্জেন্টিনা দলের প্রতিনিধিত্ব করেন।

তিনি ২০০২ থেকে ২০০৪ সাল পর্যন্ত স্পেনের রিয়াল মাদ্রিদ, ২০০৪ থেকে ২০১৪ সাল পর্যন্ত ইতালির ইন্টার মিলান, ২০১৪ থেকে ২০১৫ সাল পর্যন্ত ইংল্যান্ডের লেস্টার সিটি এবং ২০১৫ থেকে ২০১৭ সাল পর্যন্ত গ্রিসের অলিম্পিয়াকস দলে খেলেছেন।

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট
* ইন্টার মিলানের ওয়েবসাইটে কাম্বিয়াসোর প্রোফাইল 

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:ইন্টার মিলানের খেলোয়াড়
বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
বিষয়শ্রেণী:লেস্টার সিটি ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:সেরিয়ে আ-এর খেলোয়াড়
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:রিয়াল মাদ্রিদ কাস্তিয়ার খেলোয়াড়
বিষয়শ্রেণী:গ্রিসে প্রবাসী ফুটবলার
বিষয়শ্রেণী:আর্জেন্টিনার আন্তর্জাতিক যুব ফুটবলার
বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:ইংল্যান্ডে আর্জেন্টিনীয় প্রবাসী ক্রীড়াবিদ
বিষয়শ্রেণী:২০০৭ কোপা আমেরিকার খেলোয়াড়
বিষয়শ্রেণী:২০১১ কোপা আমেরিকার খেলোয়াড়
বিষয়শ্রেণী:আর্জেন্তিনোস জুনিয়র্সের খেলোয়াড়
বিষয়শ্রেণী:ক্লাব আতলেতিকো রিভার প্লেতের ফুটবলার
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:২০০৫ ফিফা কনফেডারেশন্স কাপের খেলোয়াড়
বিষয়শ্রেণী:২০০৬ ফিফা বিশ্বকাপের খেলোয়াড়
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ
বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি
বিষয়শ্রেণী:বুয়েনোস আইরেসের ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:অলিম্পিয়াকোস ফুটবল ক্লাবের খেলোয়াড়
এমিনেম

**মার্শাল ব্রুস ম্যাদার্স** (Marshall Bruce Mathers) জন্ম ১৭ই অক্টোবর, ১৯৭২ সালে। তার মঞ্চ নাম হল - **এমিনেম** (Eminem), একজন আমেরিকান ইংরেজি র‍্যাপার, রেকর্ড প্রযোজক এবং অভিনেতা। এমিনেম অতি তাড়াতাড়ি বিখ্যাত হয়ে যান তার দ্বিতীয় অ্যালবাম দ্য স্লিম শেডী এলপি এর পরে, যা গ্র্যামি পুরস্কার পেয়েছিল বেস্ট র‍্যাপার অ্যালবাম হিসেবে। এরপরের অ্যালবাম দ্য মার্শাল ম্যাদার্স এলপি আমেরিকার সঙ্গীত ইতিহাসের মধ্যে সবচেয় তাড়াতাড়ি বিক্রিত অ্যালবাম হিসেবে খ্যাতি অর্জন করে। এমিনেমের একটা গ্রুপ রয়েছে যার নাম হল D12। এমিনেম বিশ্বের অন্যতম সেরা অ্যালবাম বিক্রি হওয়া শিল্পী এবং ২০০০-১০ এর সেরা অ্যালবাম বিক্রি হওয়া শিল্পী। তাকে কালের অন্যতম সেরা শিল্পী হিসেবে তালিকাভুক্ত করা হয়। অনেক ম্যাগাজিন তাকে এই তালিকায় স্থান দিয়েছে এবং রোলিং স্টোন ম্যাগাজিন তাকে ৪ নং স্থান দিয়েছে সেরা ১০০ জন এর তালিকায়। ঐ ম্যাগাজিন ই তাকে http://en.wikipedia.org/wiki/Honorific_nicknames_in_popular_music উপাধিটি দিয়েছে। D12 এর সাথে তার Bad Meets Evil কাজটি সহ তিনি ১০টি ১ম স্থান অধিকারি অ্যালবাম পেয়েছেন Billboard 200 এ। তিনি ৪০কোটি ২০ লক্ষ গান বিক্রি করেছেন এবং প্রায় ৪০ কোটি ১৫ লক্ষ অ্যালবাম বিক্রি করেছেন বিশ্বব্যাপী।তার প্রথম 
অ্যালবাম ইনফিনিটি ১৯৯৬ সালে বের হয়। কিন্তু অ্যালবামটি মাত্র ১০০০ কপি বিক্রি করতে সক্ষম হয়।তবে তার অসাধারন লিরিকের জন্য অনেক প্রশংসা পায়।তবে অনেকে তাকে র‍্যাপ করতে নিষেধ করে।এবং অনেকে এমন মন্তব্যও করে যে "তুমি কি নিয়ে র‍্যাপ করবে। তুমিতো সাদা আমেরিকান"। কিন্তু এমিনেম কারও কথায় কান দেয় নি। পরে দ্যা স্লিম শেডি ইপি নামে একটি অ্যালবাম বাজারে অানে।র‍্যাপ অলিম্পিকে ২য় হওয়ায় ড.ড্রে তার সাথে যোগাযোগ করে।এবং দ্যা স্লিম শেডি এলপি নামে তার ২য় ও প্রথম সফল অ্যালবাম বাজারে আনে ১৯৯৯ সালে। অ্যালবামটি প্রথম সপ্তাহে ২৮৪০০০ কপি বিক্রি করে।এবং অ্যালবামটি ২০০০ সালের গ্রামিতে শ্রেষ্ঠ র‍্যাপ অ্যালবামের ক্যাটাগরিতে পুরষ্কৃত হয়। একই অ্যালবামের জনপ্রিয় একক গান **মাই নেইম ইজ** সেরা একক গানের ক্যাটাগরিতে পুরষ্কৃত হয়। তার পরের অ্যালবাম হল দ্যা মার্শাল মেদারস এলপি। এটি আমেরিকার সঙ্গিত ইতিহাসের সবচেয়ে দ্রুত বিক্রিত অ্যালবাম। প্রথম সপ্তাহে অ্যালবামটি ১৭৬০০০০ কপি বিক্রি করে।

## তথ্যসূত্র

বিষয়শ্রেণী:অসম্পূর্ণ
বিষয়শ্রেণী:মার্কিন সঙ্গীতশিল্পী
বিষয়শ্রেণী:মার্কিন র‍্যাপার
বিষয়শ্রেণী:মার্কিন হিপ হপ রেকর্ড প্রযোজক
বিষয়শ্রেণী:২১শ শতাব্দীর মার্কিন র‍্যাপার
বিষয়শ্রেণী:মার্কিন পুরুষ র‍্যাপার
বিষয়শ্রেণী:এমটিভি ইএমএ বিজয়ী
বিষয়শ্রেণী:ব্রিট পুরস্কার বিজয়ী
বিষয়শ্রেণী:মার্কিন আত্মজীবনীকার
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:ইকো সঙ্গীত পুরস্কার বিজয়ী
বিষয়শ্রেণী:বছরের শ্রেষ্ঠ আন্তর্জাতিক অ্যালবামের জন্য জুনো পুরস্কার বিজয়ী
বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন হিপ হপ সঙ্গীতশিল্পী
বিষয়শ্রেণী:মার্কিন পুরুষ গীতরচয়িতা
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:পোলীয় বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:মার্কিন জনহিতৈষী
বিষয়শ্রেণী:শ্রেষ্ঠ মৌলিক গানের গীতিকারের জন্য একাডেমি পুরস্কার বিজয়ী
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:বিশ্ব সঙ্গীত পুরস্কার বিজয়ী
বিষয়শ্রেণী:২১শ শতাব্দীর মার্কিন সঙ্গীতশিল্পী
বিষয়শ্রেণী:২১শ শতাব্দীর মার্কিন স্মৃতিকথাকার
বিষয়শ্রেণী:মার্কিন খ্রিস্টান
হোর্হে বুরুচাগা

**হোর্হে লুইস বুরুচাগা** (; জন্ম ৯ অক্টোবর ১৯৬২), ডাকনাম বুরু একজন আর্জেন্টিনীয় ফুটবল অ্যাসোসিয়েশন কোচ এবং সাবেক পেশাদার ফুটবল খেলোয়াড়। তিনি মিডফিল্ডার এবং ফরোয়ার্ড উভয় পজিশনে খেলতে পারতেন এবং তিনি ১৯৮৬ ফিফা বিশ্বকাপের ফাইনালে বিজয়ী গোলটি করেছিলেন।
## তথ্যসূত্র

বিষয়শ্রেণী:১৯৬২-এ জন্ম
বিষয়শ্রেণী:লিগ ১-এর খেলোয়াড়
বিষয়শ্রেণী:ফুটবল ক্লাব নাঁতের খেলোয়াড়
বিষয়শ্রেণী:ভালঁসিয়েন ফুটবল ক্লাবের খেলোয়াড়
বিষয়শ্রেণী:ফুটবল বিতর্ক
বিষয়শ্রেণী:আর্জেন্টিনার আন্তর্জাতিক যুব ফুটবলার
বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:১৯৮৩ কোপা আমেরিকার খেলোয়াড়
বিষয়শ্রেণী:১৯৮৯ কোপা আমেরিকার খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:১৯৮৬ ফিফা বিশ্বকাপের খেলোয়াড়
বিষয়শ্রেণী:১৯৯০ ফিফা বিশ্বকাপের খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:আর্জেন্টিনীয় ফুটবল ম্যানেজার
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:এন্ত্রে রিওস প্রদেশের ফুটবলার
বিষয়শ্রেণী:২০শ শতাব্দীর আর্জেন্টিনীয় পুরুষ ক্রীড়াবিদ
শ্বাপদ বর্গ

থাম্ব
কর্ডাটা পর্বের স্তন্যপায়ী শ্রেণীর বৈচিত্রপূর্ণ মাংসভুক বর্গ (order Carnivora)। এদের সবাই যে মাংশ খায় তা নয়। যেমন বৃহৎ পান্ডা সম্পূর্ণ নিরামিষাশী, কেবল বাঁশ পাতা খেয়ে থাকে, আবার ভালুক, শেয়াল, খেঁকশিয়াল ইত্যাদি খাদ্যাভ্যাসের হিসাবে সর্বভুক। শ্বাপদ-দের একটি প্রধান বৈশিষ্ট্য হল কার্নাসাল নামে কাচির মত মাংস কাটতে পারে এমন দাঁত যেগুলি উপর নিচের পাটির কষের কাছে অবস্থিত কিন্তু ধারাল এবং ঘাঁজে ঘাঁজে ঢুকে যায়। কিন্তু পান্ডা ও আর্ড-উলফ ইত্যাদি কিছু প্রাণী শ্বাপদ হলেও তাদের কার্নাসাল দাঁত নেই। তাই শ্বাপদ হতে হলে কোন প্রাণীর নিজের কার্নাসাল দাঁত না থাকলেও তার পূর্বপুরুষের থাকলেই চলবে।

শ্বাপদ বর্গকে দুটি বড় উপবর্গে ভাগ করা হয়েছেঃ

বিড়ালের মত অর্থাৎ মার্জারপ্রতিম উপবর্গ এবং কুকুরের মত অর্থাৎ কুক্কুর প্রতিম উপবর্গ।

## মার্জারপ্রতিম উপবর্গ
(suborder feliformia)
### [[ফেলিডাই]] (বিড়াল পরিবার)
মার্জার অর্থাৎ বিড়াল, বাঘ, সিংহ,

### [[নিম্রাভিডাই]]
নকল ছোরা দেঁতো চিতা(false sabre toothed cat) (অবলুপ্ত)

### [[হের্পেস্টিডাই]] (নকুল পরিবার)
নেউল, বেজী ইত্যাদি

### [[হিয়াইনিডাই]]
হায়েনা

### [[ভিভের্রিডাই]]
ভাম, খটাশ ইত্যাদি

### [[নান্ডিনিডাই]]
আফ্রিকান ভাম

### [[এউপ্লেরিডাই]]
মালাগাসির শ্বাপদ পরিবার

## সারমেয়প্রতিম উপবর্গ

### [[কানিদাই]] (কুক্কুর পরিবার)
কুকুর, শিয়াল, নেকড়ে, ইত্যদি

### [[উর্সিদাই]] (Ursidae) (ভল্লুক পরিবার)
ভালুক, জায়ান্ট পান্ডা

### [[আইলুরিদাই]]
লাল পান্ডা

### [[মুস্তেলিদাই]]
ভোঁদড়, উদবিড়াল, গন্ধনকুল ইত্যাদি

### [[ওদোবেনিদাই]]
ওয়ালরাস (walruses)

### [[ওতারিদাই]]
সি-লায়ন, কানয়ালা সিল (eared seals)
### [[ফোকিদাই]]
সিল (true seal)
### [[প্রোকুয়োনিদাই]]
রাকুন
### [[মেফিতিদাই]]
দুর্গন্ধী ব্যাজার

## শ্রেণী বিভাজন ক্রম

বিষয়শ্রেণী:শ্বাপদ
বিষয়শ্রেণী:স্তন্যপায়ীর বর্গ
জিমি ফ্লয়েড হ্যাসেলবেইংক

**জিমি ফ্লয়েড হ্যাসেলবেইংক্‌** (Jimmy Floyd Hasselbaink) হল্যান্ডের একজন কৃতি স্ট্রাইকার। তিনি বিলেতের প্রিমিয়ার লিগে লিড্স‌ ইউনাইটেড, চেলসি ও মিড্ল‌সব্রো (Middlesbrough) দলের পক্ষে খেলেছেন। তিনি দুই বার প্রিমিয়ার লিগ গোল্ডেন বুট সম্মান অর্জন করেন ১৯৯৮-৯৯ এবং ২০০০-০১।

## তথ্যসূত্র

বিষয়শ্রেণী:ওলন্দাজ পুরুষ ফুটবলার
বিষয়শ্রেণী:জীবিত ব্যক্তি
বিষয়শ্রেণী:১৯৭২-এ জন্ম
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:চার্ল্টন অ্যাথলেটিক ফুটবল ক্লাবের খেলোয়াড়
বিষয়শ্রেণী:চেলসি ফুটবল ক্লাবের খেলোয়াড়
বিষয়শ্রেণী:লিডস ইউনাইটেড ফুটবল ক্লাবের খেলোয়াড়
বিষয়শ্রেণী:মিডলজব্রা ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:প্রিমেইরা লিগার খেলোয়াড়
বিষয়শ্রেণী:বোয়াভিস্তা ফুটবল ক্লাবের খেলোয়াড়
বিষয়শ্রেণী:স্পোর্টিং ক্লাব কাম্পোমাইয়োরেন্সের খেলোয়াড়
বিষয়শ্রেণী:এরস্টে ডিভিজির খেলোয়াড়
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:কার্ডিফ সিটি ফুটবল ক্লাবের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:নেদারল্যান্ডসের পুরুষ আন্তর্জাতিক ফুটবলার
বিষয়শ্রেণী:১৯৯৮ ফিফা বিশ্বকাপের খেলোয়াড়
বিষয়শ্রেণী:পর্তুগালে প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ওলন্দাজ আত্মজীবনীকার
বিষয়শ্রেণী:ওলন্দাজ প্রবাসী পুরুষ ফুটবলার
প্রস্তরাঙ্কন

right|thumb|প্রস্তরাঙ্কন পদ্ধতিতে ছাপচিত্র মুদ্রণে জন্য ব্যবহৃত পাত এবং মুদ্রিত পৃষ্ঠা
**প্রস্তরাঙ্কন** বা **প্রস্তরলিখন** ( *লিথোগ্রাফি*) বলতে ছাপচিত্র অঙ্কনের একটি পদ্ধতিকে নির্দেশ করা হয়, যে পদ্ধতিতে যে নকশা বা চিত্রটিকে মুদ্রণ করতে হবে, সেটিকে সরাসরি কোনও প্রস্তরফলক বা অনুরূপ মানানসই কোনও শক্ত উপাদানের একটি সমতল পৃষ্ঠের উপরে কালি দিয়ে আঁকা হয় এবং ঐ কালিযুক্ত সমতল পৃষ্ঠটিকে সাদা কাগজের উপরে চাপ দিলে নকশা বা চিত্রটির একটি ছাপচিত্র প্রস্তরপৃষ্ঠ থেকে কাগজে স্থানান্তরিত, অঙ্কিত বা মুদ্রিত হয়। প্রস্তরাঙ্কন একটি সমতল লিখন পদ্ধতি (Planography), কেননা এটিতে কালিযুক্ত মূল নকশা ও কালিহীন অংশ দুইটিই কোনও প্রস্তরফলকের একই মসৃণ সমতল পৃষ্ঠে অবস্থান করে। ছাপানোর পৃষ্ঠটিকে কেটেকুঁদে নতোন্নত (উঁচুনিচু তথা রিলিফ) করা বা এটির গায়ে খোদাই করার কোনও প্রয়োজন পড়ে না।

১৭৯৮ সালে জার্মানির বায়ার্ন (বাভারিয়া) রাজ্যের নাট্যকার আলইস জেনেফেল্ডার ছাপচিত্র তৈরির প্রস্তরাঙ্কন পদ্ধতিটি উদ্ভাবন করেন। তেল ও জলের মধ্যকার বিকর্ষণ ধর্মটিকে কাজে লাগিয়ে প্রস্তরাঙ্কন করা হয়। যে চিত্র বা নকশাটিকে ছাপতে হবে, সেটিকে বিশেষ তৈলাক্ত ক্রেয়ন দিয়ে সমতল প্রস্তরপৃষ্ঠে আঁকা হয়। এরপর প্রস্তরপৃষ্ঠটিকে একাধিক ধাপে মুদ্রণের জন্য প্রক্রিয়াজাত করা হয়। প্রথম ধাপে একটি বিশেষ রাসায়নিক প্রক্রিয়ায় (গাম অ্যাারাবিকা ও নাইট্রিক অ্যাসিডের দ্রবণ ব্যবহার করে) নকশাটির একটি তৈলাক্ত ছায়াকে প্রস্তরপৃষ্ঠতলকে ভেদ করে আবদ্ধ করা হয়। দ্বিতীয় ধাপে তারপিন তেল ব্যবহার করে ক্রেয়নে আঁকা মূল নকশাটিকে প্রস্তরপৃষ্ঠ থেকে মুছে ফেলা হয়, ফলে প্রস্তরপৃষ্ঠে কেবলমাত্র নকশাটির একটি প্রায়-অদৃশ্য ছায়াচিত্র (ghost image) অবশিষ্ট থাকে। তৃতীয় ধাপে যে কালিটি দিয়ে কাগজে ছাপচিত্র মুদ্রণ করতে হবে, সেটিকে প্রস্তরপৃষ্ঠে পালিশ করে লাগিয়ে দেওয়া হয়। এরপরে একটি বেলন (রোলার) দিয়ে কালিটিকে প্রস্তরপৃষ্ঠে চাপ দিয়ে লাগানো হয়। এরপর জলপ্রয়োগ করে নকশার কালিবিহীন অংশটিকে সরিয়ে ফেলা হয়। এই প্রক্রিয়াটিকে প্রাথমিক খোদাই বলে। একই প্রক্রিয়াটিকে পুনরাবৃত্তি করে আরও গভীরভাবে ছায়াচিত্রটিকে প্রস্তরপৃষ্ঠে পোক্ত করা হয়, যাকে দ্বিতীয় খোদাই বলে। এরপর একটি মুদ্রণযন্ত্রে কালিযুক্ত প্রস্তরফলকটিকে নিয়ে এর উপর কাগজ রেখে চাপ প্রয়োগ করলে কাগজে ঐ নকশাটি স্থানান্তরিত হয়। শুরুর দিকে এ কাজে বিশেষ ধরনের চুনাপাথর ব্যবহার করা হত। বর্তমানে দস্তা বা অ্যালুমিনিয়ামের তৈরি ধাতব পাত ও আরও সম্প্রতি শক্ত প্লাস্টিকের পাত ব্যবহার করেও একই কাজ সম্পাদন করা হচ্ছে। 
 
বহুবর্ণ প্রস্তরাঙ্কন (Colour lithography) পদ্ধতিতে প্রতিটি বর্ণের জন্য ভিন্ন ভিন্ন প্রস্তরফলক ব্যবহার করা হয়। ১৮৩০ সালে এর প্রচলন ঘটে। ১৯শ ও ২০শ শতাব্দীতে পাশ্চাত্যের অনেক প্রথিতযশা চিত্রশিল্পী প্রস্তরাঙ্কন পদ্ধতি ব্যবহার করে ছাপচিত্র অঙ্কন করেন। স্পেনীয় শিল্পী গয়া তাঁর শেষজীবনে এটি করেন। ফরাসি শিল্পী দোমিয়ে তাঁর শিল্পীজীবনের সিংহভাগ সময় এ কাজে কাটান। অন্তর্মুদ্রাবাদী শিল্পী তুলুজ-ল্যত্রেক ছিলেন প্রস্তরাঙ্কন পদ্ধতির এক কারিগরি ওস্তাদ। তিনি দাঁতবুরুশের সাহায্যে প্রস্তরপৃষ্ঠে কালি ছিটিয়ে বিশেষ আবহ তৈরিতে সিদ্ধহস্ত ছিলেন।

## তথ্যসূত্র

বিষয়শ্রেণী:মুদ্রণপদ্ধতি
বিষয়শ্রেণী:যোগাযোগমূলক নকশা প্রণয়ন
বিষয়শ্রেণী:চিত্রলৈখিক নকশা প্রণয়ন
বিষয়শ্রেণী:ছাপচিত্র
বিষয়শ্রেণী:দৃশ্যকলা মাধ্যম
পঙ্গপাল

**পঙ্গপাল** হলো Acrididae পরিবারে ছোট শিংয়ের বিশেষ প্রজাতি যাদের জীবন চক্রে দল বা ঝাঁক বাধার পর্যায় থাকে। এই পতঙ্গগুলো সাধারণত একাই থাকে কিন্তু বিশেষ অবস্থায় তারা একত্রে জড়ো হয়। তখন তাদের আচরণ ও অভ্যাস পরিবর্তিত হয়ে সঙ্গলিপ্সু হয়ে পড়ে। পঙ্গপাল এবং ঘাস ফড়িংয়ের মধ্যে কোন পার্থক্যগত শ্রেণীভাগ নেই। বিশেষ অবস্থায় তাদের প্রজাতিরা একত্র হওয়ার যে প্রবণতা দেখায় সেটাই মূল পার্থক্য।

একা থাকা অবস্থায় এই ঘাস ফড়িংগুলো অনপকারী, তারা সংখ্যায় থাকে কম এবং কৃষির জন্য বিরাট কোন আর্থিক ক্ষতি করে না। তবে অনাবৃষ্টির পর দ্রুত ফসলের বর্ধন হলে এদের মস্তিষ্কে থাকা serotonin (সেরোটোনিন) তাদের মধ্যে আচরণগত পরিবর্তনের সূত্রপাত করে।  ফলে তারা প্রচুর পরিমাণে ও দ্রুত জন্মদান শুরু করে। তখন তারা একত্রে থাকে, যখন তাদের সংখ্যা বেশি হয় তারা যাযাবর হয়ে পড়ে। এতে থাকে পাখাবিহীন ছোট পঙ্গপাল যেটা পরে পাখা জন্মে দলে যোগ দেয়। এই পাখাবিহীন এবং পাখনাসহ পঙ্গপালের দল একসাথে চলাচল করে এবং দ্রুত ফসলের মাঠের ক্ষতি করে। পূর্নবয়স্ক পঙ্গপাল শক্তিশালী উড্ডুক্কু তারা অনেক দূর পর্যন্ত উড়তে পারে আর পথে যেখানেই থামে সেখান থেকে ফসল খেয়ে শক্তি অর্জন করে।

পঙ্গপালের এই মরক তৈরি করার ইতিহাস বহু পুরনো। পুরনো মিশরীয়রা তাদের কবরে এদের একেছিল।  *[[ইলিয়ড]]*,  বাইবেল এবং কুরআন ইত্যাদি গ্রন্থে এর উল্লেখ আছে। পঙ্গপালের দল ফসল ধ্বংস করে দুর্ভিক্ষের সৃষ্টি করেছে যার ফলে মানুষ প্রচরণশীল হয়েছে। আরো সাম্প্রতিক সময়ে, কৃষিক্ষেত্রে নীতি পরিবর্তনের ফলে যেখানে এই দল উৎপন্ন হতে পারে তা বের করে শুরুতেই নিয়ন্ত্রণ করার ব্যবস্থা করা যায়।  পুরনো নিয়মের মধ্যে রয়েছে বাতাসে বা মাটিতে কীটনাশক ব্যবহার। কিন্তু অন্য ব্যবস্থা যেমন জীববিজ্ঞান ব্যবস্থায় নিয়ন্ত্রণ করে ভাল ফল পাওয়া গেছে।

দল বানানোর প্রবণতা বিংশ শতাব্দিতে কমে গেছে কিন্তু আধুনিক নিরাপত্তা ব্যবস্থা থাকা সত্ত্বেও পঙ্গপাল অনুকূল অবস্থায় যে কোন সময় দল গড়তে পারে যার ফলে দুর্ভিক্ষের সম্ভবনা রয়েছে।  পঙ্গপাল বড় প্রাণী এবং সহজেই গবেষণা বা জীব বিদ্যায় পরীক্ষা করার কাজে শ্রেণীকক্ষে ব্যবহৃত হতে পারে।  এদের খাওয়াও যায়; ইতিহাসে তাই দেখা যায়। কিছু কিছু দেশে এদের খাদ্য হিসেবে অত্যন্ত উপাদেয় বিবেচনা করা হয়। ইংরেজি "locust" বা পঙ্গপাল শব্দটি এসেছে  Vulgar Latin শব্দ *locusta* (লোকাস্টা) থেকে, যার অর্থ লবস্টার (lobster) বা লোকাস্ট ।

right|thumb|220px|মরুভূমির পঙ্গপাল

## তথ্যসূত্র

## বহিঃসংযোগ

* ভিসুয়াল নিউরন অব দ্য লোকাস্ট, রি চ্যানেলের ভিডিও
* এফএও লোকাস্ট ওয়াচ
* এফএও এমপ্রেস 
* সাহেল রিসোর্সে ডেজার্ট লোকাস্ট মেটারোলজিক্যাল মনিটরিং
* ইউটিউবে পঙ্গপালের ভিডিও
* ইউএসএইডের পরিপূরক পরিবেশগত মূল্যায়ন: এরিটরিয়ান পঙ্গপাল নিয়ন্ত্রণ কর্মসূচি
* ইউএসএইড-এর পরিপূরক পরিবেশগত মূল্যায়ন: পাকিস্তানের পঙ্গপাল নিয়ন্ত্রণ কর্মসূচি (আগস্ট ১৯৯৩) 
* When The Skies Turned To Black, The Locust Plague of 1875

বিষয়শ্রেণী:পঙ্গপাল
বিষয়শ্রেণী:জৈবিক বিপত্তি
বিষয়শ্রেণী:খাদ্য হিসাবে পতঙ্গ
বিষয়শ্রেণী:সংস্কৃতিতে পতঙ্গ
বিষয়শ্রেণী:পতঙ্গ প্রতিপালন
বিষয়শ্রেণী:পতঙ্গের সাধারণ নাম
বিষয়শ্রেণী:জৈবিক বিপদ
শিখা অনির্বান

**শিখা অনির্বান** বাংলাদেশের স্বাধীনতা যুদ্ধের স্মৃতিস্তম্ভ। যুদ্ধে আত্মোৎসর্গকারী সৈনিকদের স্মৃতিকে জাতির জীবনে চির উজ্জ্বল রাখার উদ্দেশ্যে এই স্মৃতিস্তম্ভে সার্বক্ষনিক ভাবে শিখা প্রজ্জ্বলন করে রাখা হয়। ঢাকা সেনানিবাসস্থ কুর্মিটোলা গলফ ক্লাব ও সেনানিবাসস্থ কেন্দ্রীয় মসজিদ সংলগ্ন এলাকায় এটি স্থাপিত। এর স্থাপত্য পরিকল্পনা করেছে ঢাকার ডিজাইন ডেভেলপমেন্ট সেন্টার।

## আরও দেখুন
* শিখা চিরন্তন

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধের স্মৃতিস্তম্ভ ও স্মারক
সোনা মসজিদ (দ্ব্যর্থতা নিরসন)

**সোনা মসজিদ** শিরোনামে দুটি মসজিদ রয়েছে।

* বড় সোনা মসজিদ, ভারতের গৌড়ে অবস্থিত।
* ছোট সোনা মসজিদ, বাংলাদেশের চাঁপাইনবাবগঞ্জ জেলায় অবস্থিত।
যুদ্ধ ও শান্তি

**যুদ্ধ ও শান্তি** (, **ভাইনা ই মির**) হল লেভ তলস্তয় রচিত ঐতিহাসিক উপন্যাস। বইটি ১৮৬৫ থেকে ১৮৬৭ সালে ধারাবাহিকভাবে ও ১৮৬৯ সালে বই আকারে প্রকাশিত হয়। এই উপন্যাসের প্রেক্ষাপট হচ্ছে নেপোলিয়ন বোনাপার্ট-এর রুশ অভিযান। যুদ্ধের ভয়াবহতা এবং শান্তির জন্য মানুষের সংগ্রামই এই উপন্যাসের মূল বক্তব্য। বইটি বিশ্ব সাহিত্যের অন্যতম সেরা কাজ এবং তলস্তয়ের সাহিত্যিক জীবনের সুন্দরতম কাজ বলে বিবেচিত।

## অনুবাদ
রুশ ভাষার মূল বইটি *যুদ্ধ ও শান্তি* শিরোনামে অনুবাদ করেন অরুণ সোম।

## তথ্যসূত্র


বিষয়শ্রেণী:১৮৬৯-এর উপন্যাস
বিষয়শ্রেণী:মহাকাব্যিক উপন্যাস
বিষয়শ্রেণী:যুদ্ধ বিষয়ক উপন্যাস
বিষয়শ্রেণী:লিও তলস্তয়ের উপন্যাস
বিষয়শ্রেণী:পর্বক্রমে প্রথম প্রকাশিত উপন্যাস
বাঁশি

30px|right|thumb|বাঁশি
**বাঁশি** হলো এক ধরনের সুষির অর্থাৎ ফুৎকার (ফুঁ) দিয়ে বাজানো যায় এমন বাদ্যযন্ত্র। বাংলায় বাঁশিকে মুরালি, মোহন বাঁশি, বংশী অথবা বাঁশরিও বলা হয়। বাঁশির পাশ্চাত্য সংস্করণের নাম ফ্লুট(flute)। ভারতীয় উপমহাদেশে বেশিরভাগ ক্ষেত্রেই বাঁশি তৈরিতে তরলা বাঁশ ব্যবহার করা হয়। কেউ কেউ শখের বশে ষ্টিলের, তামার, পিতলের, রূপার এমনকি সোনার পাইপ দিয়েও বাঁশি তৈরী করিয়ে থাকেন। এই প্রাচীন এবং মনহরানো বাদ্যযন্ত্রের গায়ে সাতটি ছিদ্র (মাঝে মাঝে আটটিও ছিদ্র দেখা যায়) থাকে। যে নল বা পাইপটি দিয়ে বাঁশি তৈরি করা হয় তার একপাশ সম্পূর্ণ আটকে বায়ুরোধী করে দেওয়া হয়। বাঁশের তৈরি বাঁশিতে গিট বা গিরা একপাশকে বায়ুরোধী করার কাজে ব্যবহার করা হয়। বন্ধ এবং খোলা প্রান্তের মাঝামাঝিতে ছিদ্রগুলো করা হয়। যে ছিদ্রটি বন্ধ প্রান্তের ঠিক কাছাকাছি থাকে সেটা দিয়ে কৌশলে ফু দিতে হয় এবং বাকি ছযটি ছিদ্র ডান হাতের মধ্যবর্তী তিনটি এবং বাম হাতের মধ্যবর্তী তিনটি আঙ্গুল দিয়ে কখনো আটকে কখনো ছেড়ে দিয়ে সুর তুলতে হয়।

## বাঁশির প্রকারভেদ
250px|right|thumb|বিভিন্ন প্রকারের বাঁশি
250px|thumb|নানা রঙের বাঁশি, কলকাতা, ভারত
বাংলাদেশে সহ ভারত নেপালে বিভিন্ন রকম বাঁশীর দেখা যায়।

তার মাঝে বহুলপরিচিত বাঁশী গুলো হলো     

১- সরল বাঁশি

২-আড় বাঁশি

৩- টিপরাই বাঁশি

৪- সানাই বাঁশি

৫- ভিন বাঁশি

৬- মোহন বাঁশি

## বাঁশি তৈরির পদ্ধতি
[right|thumb|250px||ঢাকা [চারুকলা অনুষদ, ঢাকা বিশ্ববিদ্যালয়|চারুকলা ভবনের সামনে বাঁশি বাজাচ্ছেন একজন ছাত্র]]
বাঁশি তৈরিতে লাগে বিশেষ ধরনের মুলিবাঁশ বা নল বাশ। যার উভয় দিকের বেয় আকার ও পুরুত্ব এক সমান। পুরুত্ব পাতলা হলে সুন্দর মিষ্টি আর নিখুত সুর আসবে। বাঁশ রোদে শুকিয়ে বাঁশি অনুসারে মাপমতো কেটে টুকরো করা হয়। এরপর টুকরোগুলো মসৃণ করে নিতে হয়। সংরিহিত বাঁশের অংশকে বাঁশি তৈরির সঠিকপদ্ধতি অনুসারে তার গায়ে পেনসিল কলম আর পরিমাপ করার ফিতে বা রুলার দিয়ে মেপে চিহ্ন দিয়ে নিতে হয়।  পরে কয়লার আগুনে পোড়ানো লোহার শলাকা দিয়ে ছিদ্র করা হয়। আঁকা হয় নকশা। এরপর মাটির প্রলেপ লাগিয়ে আবার আগুনে সেঁকে জলেতে ধুয়ে বাঁশিগুলো পুনরায় রোদে শুকানো হয়। শুকানোর পর বার্নিশ করা হয়। এরপর বাঁশিতে ফুঁ—সুর উঠল কিনা তা পরীক্ষা করা হয়। 

## বাঁশির স্বরগ্রাম
বাঁশিতে সংগীতের সাতটি স্বর (সা রে গা মা পা ধা নি) এবং পাঁচটি বিকৃত স্বর ( ঋ জ্ঞ ক্ষ দ ণ), সর্বমোট ১২ টি স্বরই পাওয়া যায় ।

বাঁশিতে সুর পরিবর্তন (টিউনিং) করা যায় না, তাই একজন বংশীবাদক কে ১২ টি স্কেলের ১২টি বাঁশিই সাথে রাখতে হয়।

বাঁশিতে

* উদারা সপ্তক এর পা ধা নি  
* মুদারা সপ্তক এর সবগুলো স্বর
* তারা সপ্তক এর সা রা গা মা পা পাওয়া যায়

পা্‌ ধা্‌ নি্‌ **সা রে গা মা পা ধা নি** র্সা র্রে র্গা র্মা র্পা
বাঁশিতে সাধারণত ৮টি ফুটো থাকে । একটি ফু দেবার জন্য ও ৬ টি সুরের জন্য । আর একটা থাকে কড়ি মধ্যম বাজানোর জন্য । বড় বাঁশির ক্ষেত্রে সেটি পা দিয়ে বন্ধ করে বাজানো হয় আর ছোট বাশির ক্ষেত্রে কনিষ্ঠা আঙ্গুল দিয়ে বাজানো হয় । বাঁশিতে "পা" ও "মা" স্বর দুটি বাজালে সপ্তক পরিবর্তন এর জন্য কাটা আওয়াজ আসে তাই পন্ডিত ভেংকাটেস গোদখিন্ডি পঞ্চম ছিদ্র (pancham hole ) এর আবিষ্কার করেন । এতে করে "পা" ও "মা" এর মধ্যেও মীড় করা সম্ভব হয় । তাছাড়াও কড়ি "মা" বাজানোর ছিদ্র ছাড়াও এখন একি যায়গায় শুদ্ধ "মা" ও শুদ্ধ "গা" বাজানোর জন্যও একের অধিক (২/৩) ফুটো করা থাকে ।
## চিত্রশালা

## আরও দেখুন
* ভারতীয় বাঁশি
* জালাল আহমেদ

## তথ্যসূত্র


বিষয়শ্রেণী:শুষিরযন্ত্র
বিষয়শ্রেণী:বাঁশি
ঢোল

**ঢোল** ভারতীয় উপমহাদেশ জুড়ে আঞ্চলিক ভিন্নতা সহ ব্যাপকভাবে ব্যবহৃত দ্বি-মাথাযুক্ত ড্রামের যে কোনো একটিকে উল্লেখ করতে পারে। একটি সম্পর্কিত যন্ত্র হল ঢোলক বা ঢোলকি। ভারতীয় বিবাহ অনুষ্ঠানের মিছিলে যেমন বারাত বা ভারযাত্রায় ব্যবহৃত অন্যান্য অনুষ্ঠানের মধ্যে ঢোল রয়েছে । এটি 

এক প্রকার চর্মাচ্ছাদিত বাদ্যযন্ত্র। এটি বাংলাদেশেও র অন্যতম লোকবাদ্যযন্ত্র। বিভিন্ন লোকসঙ্গীতের আসরে ঢোল এক প্রধান বাদ্যযন্ত্র। টাকডুম টাকডুম আওয়াজ শুনলেই বুঝা যায় কোথাও ঢোল বাজছে। ঢোল আর ঢাক অভিন্ন নয়।

## ব্যুৎপত্তি
ঢোল শব্দটি সংস্কৃত শব্দ *ḍhola* থেকে উদ্ভূত হয়েছে।

## নির্মিতি
একটি খোদাই করা কাঠের উভয় দিক চামড়া দিয়ে ঢেকে এই ঢোল তৈরি করা হয়। ঢোল পিপার মতো একটা কাঠের খোলবিশেষ, যার দুই মুখ খোলা, ভেতরটা ফাঁপা। দু’দিকে চামড়া দিয়ে আচ্ছাদন দেয়া। একমুখে থাকে গরু বা মহিষের মোটা চামড়া, অন্যপ্রান্তে থাকে ছাগলের পাতলা চামড়া। এতে মোটা ও চিকন শব্দে তালে তালে ঢোল বাজে। ঢোলের খোলটির পিঠে দড়ির টানা থাকে। এই টানাতে পিতলের কড়া লাগানো থাকে। কড়া সামনে বা পেছনে টেনে ঢোলের সুর বাধা হয়। ঢোলের খোলটা মাঝখানে একটু মোটা, দুই প্রান্ত একটু সরু। 
## বাদন
ঢোল যে বাজায় তাকে বলে ঢুলি বা ঢোলি। ঢুলিরা সাধারণত ঢোলের দু’দিকে মোটা রশি বা গামছা বেঁধে গলায় ঝুলিয়ে ঢোল বাজান। ঢোল বাজাতে ডান হাতে একটি কাঠি ব্যবহার করা হয়। বাম হাতের তালু দিয়ে অন্যপ্রান্ত বাজানো হয়। ঢুলিরা ঢোলের ডান দিক কাঠির বাড়িতে এবং একই সঙ্গে হাতের চাঁটিতে বাম দিকে ঢোল বাজিয়ে থাকে। বাংলাদেশের বিনয় বাঁশি ভারত উপমহাদেশের একজন সেরা ঢোলবাদক।

## ইতিহাস
thumb|330px|একত্রে ঢোল বাজাচ্ছে কয়েকজন ঢুলি

লোক একটি প্রাচীন বাদ্যযন্ত্র। মধ্যযুগের বিভিন্ন মঙ্গলকাব্যেও ঢোলের উল্লেখ পাওয়া যায়। পয়লা বৈশাখের লাঠিখেলা, হোলি খেলা, নৌকাবাইচ, কুস্তি, কবিগানের আসর, জারিগান, সারিগান, টপ্পাগান, আলকাপ গান, গম্ভীরা, ছোকরা নাচ, গাজনের গান, বাউলগান, মহররমের শোভাযাত্রা, যাত্রাগান, বিয়ের বরযাত্রা ইত্যাদিতে ঢোল বাজে। হিন্দুদের বিভিন্ন পূজা ঢোল ছাড়া চলেই না। বিশেষ করে দুর্গাপূজা ও কালীপূজায় ঢোল বাজানো হয়। এ দেশের হিন্দু, মুসলমান, আদিবাসী নির্বিশেষে বিভিন্ন মাঙ্গলিক অনুষ্ঠানে ঢোল ব্যবহার করে। কয়েক বছর আগেও সরকারি কোনো আদেশ বা পরোয়ানা ঢোল বা ঢেড়া পিটিয়ে বিভিন্ন হাটে-বাজারে ঘোষণা করা হতো। ঢোলের আওয়াজ বহু দূর থেকে শ্রুত হয়। 
### ঢাক, বাংলা ঢোল, ঢোলক
ঢোল আর ঢাক অভিন্ন নয়। ঢোল ঢাকের চেয়ে ছোট। কিন্তু উভয় বাদ্যযন্ত্রেরই দুই প্রান্ত চামড়া দিয়ে ঢাকা থাকে। ঢাক বাজানো হয় দু’টি কাঠি দিয়ে একই প্রান্তে। 
**বাংলা ঢোল** নামে আরেকটি বাদ্যযন্ত্র আছে। বাংলা ঢোলের আকার সাধারণ ঢোলের চেয়ে বড়। বাংলা ঢোলের আওয়াজ সাধারণ ঢোলের চেয়ে গম্ভীর। এছাড়াঢোলের চেয়ে ছোট আরেকটি বাদ্যযন্ত্র আছে, যার নাম **ঢোলক**। ঢোলক দেখতে একটি ছোট পিপার মতো। ঢোলকের দু’দিকের ব্যাস সমান, ঢেকে রাখা চামড়া তুলনামূলকভাবে পাতলা। ঢোলক বাজাতে কোনো কাঠি লাগে না, হাত দিয়েই বাজানো হয়। ঢোলক বেশি ব্যবহৃত হয় নাটক ও যাত্রাপালায়। গজল ও কাওয়ালী গানে ঢোলক এক অপরিহার্য বাদ্যযন্ত্র।
## তথ্যসূত্র

## বহিঃসংযোগ

বিষয়শ্রেণী:আনদ্ধযন্ত্র
বিষয়শ্রেণী:ভারতীয় বাদ্যযন্ত্র
বিষয়শ্রেণী:ভারতীয় উদ্ভাবন
বিষয়শ্রেণী:পাকিস্তানি বাদ্যযন্ত্র
নৌকা

থাম্ব|নতুন তৈরি নৌকা পানিতে ভাসার অপেক্ষায়
**নৌকা** বা নাও এক ধরনের জলযান যা জাহাজের থেকে ছোট। পৃথিবীর অনেক দেশে নৌকা ক্রীড়া (নৌকা বাইচ) এবং প্রমোদ-ভ্রমণের জন্য ব্যবহৃত হলেও বাংলাদেশ-সহ বিশ্বের অনেক দেশে নৌকা এখনও স্থানীয় যাতায়াতের অন্যতম মাধ্যম। এছাড়া পণ্য পরিবহনের জন্যও এটি গুরুত্বপূর্ণ। বাংলাদেশে বর্ষাকালে এর প্রচুর ব্যবহার হয়। নৌকার চালককে বলা হয় মাঝি।

## নৌকার অংশ
নৌকার অংশসমূহ হলোঃ- খোল, পাটা, ছই বা ছাউনী, হাল, দাঁড়, পাল, পালের দড়ি,
মাস্তুল,
নোঙর, খুঁটি দড়ি, গলুই,
বৈঠা,
লগি, গুণ। নৌকা প্রধানত কাঠ দিয়ে তৈরী। মাছ ধরার ডিঙ্গি নৌকা আকারে ছোট, আবার পণ্য পরিবহনের নৌকা আকারে বেশ বড়। ছই বা ছাউনী তৈরীতে বাঁশ ব্যবহার করা হয়। খোলকে জলনিরোধ করার জন্য আলকাতরা ব্যবহার করা হয়। লগি তৈরি হয় বাঁশ থেকে। পাল তৈরি হয় শক্ত কাপড় জোড়া দিয়ে।

## ইতিহাস
প্রথম দিক থেকেই নৌকাগুলি যাতায়াত হিসাবে কাজ করেছে  ৪০,০০০ বছর পূর্বে অস্ট্রেলিয়ার প্রাথমিক বসতি স্থাপনের মতো সংঘাতের প্রমাণ, ১৩০,০০০ বছর আগে ক্রেটের অনুসন্ধান,  এবং ফ্লোরসে ৯০০,০০০ বছর আগে তারিখের প্রমাণ  প্রমাণ করে যে প্রাগৈতিহাসিক কাল থেকেই নৌকাগুলি ব্যবহৃত হয়েছিল।  প্রাচীনতম নৌকাগুলি খননকৃত,  এবং প্রাচীনতম নৌকাগুলি প্রায় ৭,০০০-১০,০০০ বছর পূর্বে প্রত্নতাত্ত্বিক খননের তারিখে পাওয়া গেছে বলে মনে করা হয়।  বিশ্বের প্রাচীনতম পুনরুদ্ধারকৃত নৌকা, নেদারল্যান্ডসে পাওয়া পেস ক্যানো, খ্রিস্টপূর্ব ৮,২০০ থেকে  ৭,৬০০ খ্রিস্টাব্দের মাঝখানে নির্মিত একটি পিনাস সিলেভেস্ট্রিসের ফাঁকা গাছের কাণ্ড থেকে তৈরি একটি খনক।  নেদারল্যান্ডের অ্যাসেনের ড্রেন্টস যাদুঘরে এই ক্যানো প্রদর্শিত হয়।

## বাংলায় ব্যবহৃত নৌকার নাম
গঠনশৈলী ও পরিবহনের উপর নির্ভর করে বাংলায় বিভিন্ন ধরনের নৌকার প্রচলন রয়েছে।

* ছিপঃ
* বজরাঃ যাত্রীবাহী বড় মাপের নৌকা যা দূরপাল্লার যাতায়াতে ধনাঢ্য ব্যক্তিরা ব্যবহার করতেন। 
* ময়ূরপঙ্খী: 
* গয়নাঃ দৈর্ঘ্যে লম্বা সরু আকৃতির নৌকা। 
* পানসিঃ 
* কোষা
* ডিঙ্গিঃ ছোট আকৃতির খোলসর্বস্ব নৌকা যা প্রধানত জেলেরা মাছ ধরার জন্য ব্যবহার করে। 
* পাতামঃ
* বাচারি
* রপ্তানি
* ঘাসি
* সাম্পান
* ভেলা
* কলার ভেলা

## ‍শ্যালো নৌকা
১৯৯০-এর দশক থেকে বাংলাদেশে নৌকায় মোটর লাগানো শুরু হয়। এর ফলে নৌকা একটি যান্ত্রিক নৌযানে পরিণত হয়। এ যান্ত্রিক নৌকাগুলো ‌‌‌**শ্যালো নৌকা** নামে পরিচিতি লাভ করে; কেননা পানি সেচের জন্য ব্যবহৃত শ্যালো পাম্পের মোটর সংযুক্ত করে স্থানীয় প্রযুক্তি দিয়ে এসব নৌকা চালানোর ব্যবস্থা করা হয়।

## নৌকা চিত্র

চিত্র:নদী ও নৌকা.jpg|শ্রাবণের সন্ধ্যায় নদীর ঘাঁটে বাঁধা নৌকা।
চিত্র:Boat in Bangladesh.jpg|জোয়ার ভাঁটার নদীতে পানি নেমে যাওয়ায় দুজন যুবক নৌকা ঠেলে পানিতে নামাচ্ছেন।
চিত্র:Historic Center of Quito - World Heritage Site by UNESCO - Photo 437.jpg|দুগোট (নৌকা), কিটো।
চিত্র:A boat in India.JPG|গঙ্গা নদীতে নৌকা, ভারত
চিত্র:DerelictBoatFollyIs.jpg|A ship's derelict lifeboat, built of steel, rusting away in the wetlands of Folly Island, South Carolina, United States|একটি জাহাজের স্টিলের তৈরি পরিত্যক্ত লাইফবোট, যুক্তরাষ্ট্রের দক্ষিণ ক্যারোলিনা, ফলি আইল্যান্ডের জলাভূমিতে মরিচা ধরে গেছে।
চিত্র:বিভিন্ন_ধরনের_নৌকা.jpg|থাম্ব|সোনারগাঁ লোকশিল্প যাদুঘরে কাঠের তৈরি বিভিন্ন ধরনের নৌকা


## তথ্যসূত্র

## বহিঃসংযোগ
নৌকা – বাংলাপিডিয়া 

বিষয়শ্রেণী:নৌযান
বিষয়শ্রেণী:নৌকা
বিষয়শ্রেণী:মাছ ধরার সরঞ্জাম
হাদিছা

**হাদিছা** (, **) ইরাকের আল আন্‌বার প্রদেশের একটি শহর। বাগদাদ শহর থেকে ২৫০ কিমি উত্তর-পাশ্চমে অবস্থিত। ২০০৫ সালে মার্কিন সেনাবাহিনী সেখানে এক হত্যাযজ্ঞ চালানোর অভিযোগে অভিযুক্ত হয়েছে। সুন্নি সম্প্রদায় অধ্যুসিত ইউফ্রেটিস নদীর তীরে অবস্থিত। একটি কৃষিপ্রধান অঞ্চল। জনসংখ্যা প্রায় ২৫,৭০০ জন। এখানে ইরাকের সবচেয়ে বড় জলবিদ্যুৎ কেন্দ্র অবস্থিত।

বিষয়শ্রেণী:ইরাকের শহর
ডেন্টন, টেক্সাস

**ডেন্টন** (Denton) মার্কিন যুক্তরাষ্ট্রের টেক্সাস অঙ্গরাজ্যের একটি নগর। ড্যালাস থেকে প্রায় ৪০ মাইল উত্তরে অবস্থিত। ডেন্টনে দুইটি বিশ্ববিদ্যালয় রয়েছে - ইঊনিভার্সিটি অফ নর্থ টেক্সাস এবং টেক্সাস উইমেন্স ইঊনিভার্সিটি। শহরটি রক্‌ সঙ্গীত ও ইন্ডি (indie) সঙ্গীতের জন্যেও বিখ্যাত।

## ইতিহাস
ডেন্টন কাউন্টি প্রতিষ্ঠার পরপরই ডেন্টন নগরের গোড়াপত্তন হয়। ১৮০০-এর দশকের মাঝামাঝিতে কেন্টাকির উইলিয়াম এস পিটার্স টেক্সাস কংগ্রেস থেকে ভূমি অধিকার লাভ করে পিটার্স কলোনি নাম দিয়ে এই স্থানে বসতি স্থাপন করেন। ১৮৪৩ সালে কাউন্টির দক্ষিণাংশে প্রথম বসতি শুরুর পর ১৮৪৬ সালে টেক্সাস আইন প্রণয়ন সংস্থা ডেন্টন কাউন্টি গঠনের জন্য ভোট দেয়। কাউন্টি ও শহর দুই'ই ১৮৪১ সালে খুন হওয়া ধর্ম প্রচারক ও আইনজীবী জন বি. ডেন্টনের নামানুসারে রাখা হয়।

## তথ্যসূত্র

বিষয়শ্রেণী:ডেন্টন, টেক্সাস
বিষয়শ্রেণী:টেক্সাসের নগর
বিষয়শ্রেণী:টেক্সাসের শহর
মি লাই হত্যাযজ্ঞ

মি লাই-য়ের হত্যাযজ্ঞ (My Lai Massacre) ভিয়েতনাম যুদ্ধ চলাকালে মার্কিন সেনাবাহিনী কর্তৃক সংঘটিত সবচেয়ে কুখ্যাত হত্যাকাণ্ড। ১৯৬৮ সালের মার্চ মাসে দক্ষিণ ভিয়েতনামের মি লাই গ্রামে লিউটেন্যান্ট উইলিয়াম কেলি-র (Lt. William Calley) নির্দেশে এটি পরিচালিত হয়। অনুমান করা হয় প্রায় সাড়ে তিন শো থেকে পাঁচ শো লোক এতে নিহত হয়। নিহতদের প্রায় সবাই ছিলেন নিরস্ত্র গ্রামবাসী এবং তাদের অধিকাংশই ছিলেন নারী ও শিশু। এই বর্বরোচিত হত্যাকাণ্ড যুক্তরাষ্ট্রের ভিতরে ও বাইরে তুমুল সমালোচনা ও নিন্দার ঝড় তোলে।

## আরও দেখুন

## তথ্যসূত্র

বিষয়শ্রেণী:ভিয়েতনাম যুদ্ধ
বিষয়শ্রেণী:পরিকল্পিত গণহত্যা
বিষয়শ্রেণী:এশিয়ায় গণধর্ষণ
বিষয়শ্রেণী:বালিকাদের প্রতি সহিংসতার ঘটনা
বিষয়শ্রেণী:এশিয়ায় অগ্নিসংযোগ
গাণিতিক ধ্রুবক

**গাণিতিক ধ্রুবক** হল এমন এক রাশি যা কোনো নির্দিষ্ট আলোচনার প্রাসঙ্গে অপ্রকরণশীল অথবা একটি চলক যার মান শুধু একটিই আছে এমন ধরে নেওয়া যায়। 

গাণিতিক ধ্রুবকসমূহের সরাসরি অবদান রয়েছে গণিতের অধিকাংশ শাখায় (যেমন বীজগণিত, গাণিতিক বিশ্লেষণ অতঃপর ক্যালকুলাস, জ্যামিতি, টপোগণিত ইত্যাদি)। তদুপরি, গাণিতিক ধ্রুবকসমূহ বিজ্ঞানের বিভিন্ন শাখা (যেমন পদার্থবিজ্ঞান, রসায়ন, জীববিজ্ঞান ইত্যাদি)-সহ প্রকৌশলের বিভিন্ন ক্ষেত্র যেখানে গণিত প্রাসঙ্গিক সেসব ক্ষেত্রে বহুল ব্যবহৃত হয়।

গণিতে পাই (π), অয়লারের ধ্রুবক (e), সোনালী অনুপাত এবং বিজ্ঞান ও প্রকৌশলবিদ্যায় আলোর দ্রুতি (c), বোলট্জম্যান ধ্রুবক (k), সূক্ষ্ম-গঠন ধ্রুবক, অ্যাভোগাড্রো ধ্রুবক, প্ল্যাঙ্কের ধ্রুবক ইত্যাদি গাণিতিক ধ্রুবকের উদাহরণ।

## সাধারণ গাণিতিক ধ্রুবক
### পাই

পাই হল যেকোনো বৃত্তের পরিধি ও ব্যাসের দৈর্ঘ্যের অনুপাত যা গ্রিক অক্ষর  দ্বারা চিহ্নিত করা হয়।  একটি অমূলদ সংখ্যা যার মান ১০ দশমিকে 3.1415965358।  

 

## তথ্যসূত্র

বিষয়শ্রেণী:গাণিতিক ধ্রুবক
বিষয়শ্রেণী:গাণিতিক সারণী
দিনাজপুর

থাম্ব|রাজবাড়ী দূর্গা মন্দির , দিনাজপুর
**দিনাজপুর** বাংলাদেশের উত্তরাঞ্চলের রংপুর বিভাগে অবস্থিত একটি শহর। প্রশাসনিকভাবে শহরটি দিনাজপুর জেলা এবং দিনাজপুর সদর উপজেলার সদর। এটি দিনাজপুর জেলার প্রধান শহর এবং রংপুর বিভাগের দ্বিতীয় বড় শহর। শহরটির সবচেয়ে নিকটবর্তী আন্তর্জাতিক এবং অভ্যন্তরীণ বিমানবন্দর যথাক্রমে হযরত শাহজালাল আন্তর্জাতিক বিমানবন্দর এবং সৈয়দপুর বিমানবন্দর। বিভাগীয় শহর রংপুর থেকে দিনাজপুর শহরের দূরত্ব ৭৪.২ কি.মি.। জনসংখ্যার ভিত্তিতে দিনাজপুর বাংলাদেশের ২৫তম বৃহত্তম শহর। উপজেলার সংখ্যানুসারে দিনাজপুর জেলা বাংলাদেশের একটি “এ” শ্রেণীভুক্ত জেলা।

## নামকরণ
সম্রাট যদুনারায়ণ খাঁর পেস্কার দিনরাজের নাম হতে দিনাজপুর জেলার নাম হয়েছে। উত্তর বাঙ্গলার লোক শব্দের আদ্য "র"কার উচ্চারণ করে না। এজন্য তারা ঐ স্থানকে দিন-আজ-পুর বলত। তা হতেই দিনাজপুর জেলার নাম হয়েছে। 
## জনসংখ্যা
বাংলাদেশের আদমশুমারি ও গৃহগণনা-২০১১ অনুযায়ী দিনাজপুর শহরের মোট জনসংখ্যা ১৯১,৩২৯ জন যার মধ্যে ৯৮,৪৭০ জন পুরুষ এবং ৯২,৪৫৯  জন নারী। এ শহরের পুরুষ এবং নারী অনুপাত ১০৬৷ শহরে মোট হোল্ডিং রয়েছে ৪২,০৩৪টি।

## ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হলো । সমুদ্র সমতল থেকে শহরটির গড় উচ্চতা ৪২ মিটার।

## প্রশাসন
thumb|দিনাজপুর পৌরসভার মহল্লা জিওকোড ম্যাপ

১৮৬৯ সালে দিনাজপুর শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দিনাজপুর পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ১২টি ওয়ার্ড এবং ৮০টি মহল্লায় বিভক্ত। ২২ বর্গ কি.মি. আয়তনের দিনাজপুর শহর এলাকাটি দিনাজপুর পৌরসভা দ্বারা পরিচালিত হয়।

## শিক্ষা ব্যবস্থা
দিনাজপুর শহরের স্বাক্ষরতার হার হলো শতকরা ৭৬.৯৬ ভাগ।

## জনসংখ্যা
## জলবায়ু
## অর্থনীতি
## দর্শনীয় স্থান
* নয়াবাদ মসজিদ
* নওপাড়া আদর্শ গ্রাম
* দিনাজপুর রাজবাড়ি
* কান্তনগর মন্দির
* সুখ সাগর (দর্শনীয় স্থান)
* স্বপ্নপুরী
* রামসাগর
* ধর্মপুর শালবন 
* কড়ই বিল
* দীপশিখা মেটি স্কুল 
* মাধবগাঁও গ্রাম, কাহারোল উপজেলা 
* বিরল-রাধিকাপুর করিডোর, জিরো পয়েন্ট
* আওকরা মসজিদ

## আরও দেখুন
* দিনাজপুর জেলা
* দিনাজপুর জেলার বধ্যভূমির তালিকা

## তথ্যসূত্র

## বহিঃসংযোগ
* https://web.archive.org/web/20130524043954/http://dcdinajpur.gov.bd/ DCDinajpur.gov.bd সরকারি ওয়েবসাইট

বিষয়শ্রেণী:বাংলাদেশের নগর
বিষয়শ্রেণী:রংপুর বিভাগের জনবহুল স্থান
বিষয়শ্রেণী:১৭৮৬-এ ভারতে প্রতিষ্ঠিত
বিষয়শ্রেণী:দিনাজপুর জেলা
পাই দিবস

[thumb|right|200 px| [ম্যাসাচুসেট্‌স ইনস্টিটিউট অফ টেকনোলজিতে পাই দিবস উদ্‌যাপনের কেক]]
thumb|right|200px|ইউনিভার্সিটি অফ ওয়াটারলুতে বিনামূল্য পাই পরিবেশন করা হচ্ছে।
thumb|right|200px|পাই দিবসের জনক ল্যারি শ।

**পাই দিবস** ও আপাত পাই দিবস গাণিতিক ধ্রুবক পাই (π) এর সম্মানে উদ্‌যাপনের দিন। পাই-এর মান প্রায় ৩.১৪ বলে প্রতি বছর মার্চ ১৪ (৩/১৪) পাই দিবস হিসাবে পালিত হয়। তবে আপাত পাই দিবস নানা দিনে পালিত হয়ে থাকে।

পাই দিবস কখনও কখনও ১৪ মার্চ দুপুর ১টা ৫৯ মিনিটে উদ্‌যাপন করা হয়। ঐ দিন দুপুর ১টা ৫৯ মিনিটকে পাই মিনিট নামে আখ্যায়িত করা হয়। দুপুর ১টা ৫৯ মিনিট ২৬ সেকেন্ডকে পাই সেকেন্ড বলা হয়। পাই সেকেন্ডে পাই দিবস পালনের মধ্য দিয়ে পাইয়ের মানের (৩.১৪১৫৯২৬) কাছাকাছি সময়ে দিবসটি উদ্‌যাপন করা সম্ভব হয়।

পাই দিবস আপেক্ষিকতার তত্ত্ব প্রদানের জন্য সুখ্যাত বিজ্ঞানী আইনস্টাইনেরও জন্মদিন।  এই দিনে মৃত্যুবরণ করেন আরেক বিশ্বখ্যাত পদার্থবিদ স্টিভেন হকিং।

আপাত পাই দিবস বিভিন্ন দিবসে উদযাপিত হয়ে থাকে। ২২ জুলাই (২২/৭) তারিখটি এদের মধ্যে সবচেয়ে পরিচিত। এছাড়াও ১০ নভেম্বর, যা কিনা বছরের ৩১৪ তম দিন (অভিবর্ষ বা লিপ ইয়ারের ক্ষেত্রে ৯ নভেম্বর) আপাত পাই দিবস হিসেবে উদযাপিত হয়। কোথাও কোথাও ২১ ডিসেম্বর (বছরের ৩৫৫-তম দিন) এবং লিপ ইয়ারের ক্ষেত্রে ২০ ডিসেম্বর দুপুর ১:১৩ মিনিটে চৈনিক পাই ভগ্নাংশের (৩৫৫/১১৩) সাথে মিল রেখে আপাত পাই দিবস উদ্‌যাপন করা হয়।
1.১৯৮৮ সালে প্রথমবারের মতো পাই দিবস পালিত হয় সানফ্রানসিসকো-এর একটি বিজ্ঞান জাদুঘরে। জাদুঘরের বৃত্তাকার স্থানে এর কর্মচারী ও দর্শনার্থীরা মিলে কেক (পাই) খেয়ে দিনটি উদ্‌যাপন করেন।  ঐ জাদুঘরের কর্মকর্তা ল্যারি শ এই দিবস উদ্‌যাপনের উদ্যোক্তা বলে তাকে “পাই‌‌-এর রাজপুত্র” বলা হয়। জাদুঘর কর্তৃপক্ষ এরই মধ্যে দ্বিতীয় জীবনে প্রথম পাই দিবস উদ্‌যাপনকে যোগ করেছে। 
ম্যাসাচুসেট্‌স ইনস্টিটিউট অফ টেকনোলজি অনেক সময় তাদের নতুন শিক্ষার্থীদের গ্রহণপত্র পাই দিবসে ডাকে দিয়ে থাকে। 

## বাংলাদেশে পাই দিবস
২০০৬ সাল থেকে বাংলাদেশে পাই দিবস উদযাপিত হচ্ছে। বাংলাদেশ গণিত অলিম্পিয়াড কমিটির উদ্যোগে দেশে এই দিবস উদ্‌যাপন শুরু হয়। দেশের বেশ কিছু গণিত ক্লাব ও শিক্ষা প্রতিষ্ঠানে নানা আয়োজনের মধ্যে দিবসটি পালিত হয়। আয়োজনের মধ্যে রয়েছে পাই শোভাযাত্রা, পাই-এর মান বলা, পাই নিয়ে আলোচনা ইত্যাদি। ২০১৫ সালে পাই দিবস উপলক্ষে শাহজালাল বিজ্ঞান ও প্রযুক্তি বিশ্ববিদ্যালয়ে (শাবিপ্রবি) প্রধান ফটক থেকে প্রবেশপথের এক কিলোমিটারজুড়ে পাইয়ের ২০১৫ টি মান আঁকা শুরু করেন বিজ্ঞানের জন্য ভালোবাসা নামে সংগঠনটির সদস্যরা। এছাড়া রয়েছে পাই দিবসের শুভেচ্ছা বিনিময়। ক্রমেই এটি আরো জনপ্রিয় হয়ে উঠছে।

## আরও দেখুন
* মোল দিবস
* বর্গমূল দিবস
* দিবস

## তথ্যসূত্র

## বহিঃসংযোগ
* The Exploratorium's Pi Page
* Pi Day in Maine with Dr. Wilson's Memory Elixir
* How to Celebrate Pi Day
* PiDay.org The Official March 14 Website
* Ideas for Teachers for Celebrating Pi Day 
* PiDayInternational.org 
* Calculate your Pi-age on Pi Day 

বিষয়শ্রেণী:পাই
বিষয়শ্রেণী:মার্চ উদ্‌যাপন
বিষয়শ্রেণী:জুলাই উদ্‌যাপন
বিষয়শ্রেণী:অনানুষ্ঠানিক উদ্‌যাপন
বিষয়শ্রেণী:বিজ্ঞান সম্পর্কিত উদ্‌যাপন
বর্গমূল দিবস

থাম্ব|বর্গমূলের জন্য রুডলফের প্রতীক
**বর্গমূল দিবস** হলো বছরের এমন দিন যে দিন ও মাস উভয়ই বছরের শেষ দুই সংখ্যার বর্গমূল। আমেরিকার ক্যালিফোর্নিয়ার একজন স্কুল শিক্ষক, রন গর্ডন প্রথম এই দিন পালনের প্রস্তাব করেন। সর্বশেষ বর্গমূল দিবস ছিল ২০১৬ সালের এপ্রিল ৪ (৪/৪/১৬)। পরবর্তী বর্গমূল দিবস পালিত হবে ২০২৫ সালের মে ৫ (৫/৫/২৫)।

## বর্গমূল দিবসের তালিকা
প্রতি শতাব্দিতে নিচের ৯টি দিনে বর্গমূল দিবস পালন করা হয়ঃ

* ১/১/০১
* ২/২/০৪
* ৩/৩/০৯
* ৪/৪/১৬
* ৫/৫/২৫
* ৬/৬/৩৬
* ৭/৭/৪৯
* ৮/৮/৬৪
* ৯/৯/৮১

প্রতি ২টি বর্গমূল দিবসের পার্থক্য যথাক্রমে ৩,৫,৭ ইত্যাদি,অর্থাৎ বিজোড় সংখ্যার ধারা।

## আরো দেখুন
* মোল দিবস
* পাই দিবস
## বহিঃসংযোগ
* অফিসিয়াল ওয়েবসাইট

বিষয়শ্রেণী:অনানুষ্ঠানিক উদ্‌যাপন
বিষয়শ্রেণী:বিজ্ঞান সম্পর্কিত উদ্‌যাপন